Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Luka 12:1-59
12 Pali ilya nshita, ilyo abantu balongene amakana ayengi ica kuti balanyantana, abalilepo ukusosa ku basambi bakwe ati: “Cenjeleni ku citutumushi+ ca baFarise, e mu kuti ubumbimunda bwabo.+2 Lelo takuli icafiswa icishakasokoloke, nangu ica mu bumfisolo icishakeshibikwe.+3 E ico, ifyo musosela mu mfifi, fikomfwika mu lubuuto, ne fyo mutepelesha mu miputule yenu bakafishimika pa mitenge.+4 Kabili ndemweba, mwe banandi,+ nati, Mwilatiina abepaya umubili kabili pa numa ya ico abashingacita nangu cimo.+5 Lelo ndemulanga uwa kutiina: Muletiina+ uyo uwa kuti nga aipaya, alikwata na maka ya kupoosa mu Gehena.*+ Awe, ndemweba, nati, E o muletiina.+6 Bushe inseba shisano tabashita mu tundalama tubili utunono sana? Na lyo line Lesa talabapo nangu lumo.+7 Lelo ne mishishi+ ya ku mitwe yenu yalipendwa yonse. Mwilatiina; mwalicindama ukucila inseba ishingi.+8 “E ico, ndemweba nati, Onse uunsumina+ pa menso ya bantu, no Mwana wa muntu akamusumina pa menso ya bamalaika ba kwa Lesa.+9 Lelo uwankaana+ pa menso ya bantu nkamukaana pa menso ya bamalaika ba kwa Lesa.+10 Na onse uwasosa amashiwi ayabipa pa Mwana wa muntu, bakamwelela; lelo uwapontela umupashi wa mushilo tabakamwelele.+11 Lelo ilyo bakamutwala mu kulubulula pa cintubwingi na kuli bashamfumu na ku ba mu buteko, mwikasakamikwa ifyo mukalanda pa kuti muipokolole nangu ico mukasosa;+12 pantu umupashi wa mushilo+ ukamusambilisha mu nshita ilya ine ico mufwile ukusosa.”+13 E lyo umo mwi bumba atile kuli ena: “Mwe Kasambilisha, ebeni munyinane ukuti anjakanyeko ifyuma fya bupyani.”14 Na o atile kuli ena: “We muntu we, nga nani wansonta ukuba kapingula+ nelyo uwa kwakanya ifintu fyenu?”15 E lyo abebele ati: “Cenjeleni no kutaluka ku musango onse uwa lunkumbwa,+ pantu umuntu nangu akwate shani ifingi, ubumi bwakwe tabwaba mu fintu akwata.”+16 E ico, abebele icilangililo ati: “Ibala lya mukankaala umo lyalitwalishe.17 Awe alatontonkanya mu mutima ati, ‘Ndecita shani, apo nomba nshikwete umwa kututila ifisabo fyandi?’18 E pa kusosa ati, ‘Nkacita ifi:+ Nkakuululula amatala yandi no kukuula ayakulileko, kabili e mo nkabika ingano shandi shonse ne fintu fyandi fyonse ifisuma;+19 e lyo nkayeba+ nati: “We mweo wandi, naukwata ifintu ifisuma ifingi ifya kulya pa myaka iingi ileisa; nomba uletuusha fye no kulya no kunwa no kuipakisha.”’+20 Lelo Lesa atile kuli ena, ‘We ciwelewele we, lelo ubushiku balakwipaya.+ Nga kanshi ifyo wabika fikaba fya kwa nani?’+21 E fyo caba ku muntu uibikila ifyuma lelo uushaba uwacindama kuli Lesa.”+22 E lyo aebele abasambi bakwe ati: “E ico ndemweba, nati, Mwilasakamikwa pa bumi bwenu ifyo mukalya nangu mibili yenu ifyo mukafwala.+23 Pantu umweo walicindama ukucila ifya kulya no mubili walicindama ukucila ifya kufwala.24 Lolekesheni bamwankole,+ tabatanda imbuto nangu kuseepa, kabili tabakwata umwa kusungila ifya kulya nangu butala, lelo Lesa alabaliisha. Bushe imwe tamwacindama ukucila ifyuni?+25 Nani pali imwe uwingalundako ubumi bwakwe panono pa mulandu fye wa kusakamikwa?+26 E ico, nga mwafilwa ukucita ici icacepesha, nga cinshi musakamikilwa+ pali fimbi ifyashala?27 Lolekesheni ifyo amaluba yakula;+ tayacucutika nangu kupikula insalu sha kufwala; lelo ndemweba, nati, Nangu fye ni Solomone mu bucindami bwakwe bonse tafwelepo nge luba limo pali aya.+28 Nomba ifi nga e fyo Lesa afwika ifimenwa fya mu mpanga ifibapo lelo na mailo bafipoosa mu mulilo, bushe takacilepo ukufwika imwe, mwe ba citetekelo cinono?+29 E ico, mwilasakamikwa ifyo mukalya ne fyo mukanwa. Mwilasakamikwa iyo;+30 pantu fyonse ifi e fyo inko sha muli ici calo shifwaisha, lelo Shinwe alishiba ukuti mulakabila ifi fintu.+31 Lelo, mulefwaya ubufumu bwakwe, na fyonse ifi akamupeela.+32 “Mwilatiina,+ mwe mukuni unono,+ pantu Shinwe afwaya ukumupeela ubufumu.+33 Shitisheni+ ifyo mwakwata no kupeela abapiina.+ Ipangileni ifikwama ifishingonaika, icuma icishingapwa ica mu muulu,+ uko umupuupu tapalama nelyo icipelebesha ca bushiku taconaula.34 Pantu ukuli icuma cenu, e kuba ne mitima yenu.+35 “Ipekanyeni,*+ lekeni na malampi+ yenu yaleaka,36 kabili mube nga bantu abalelolela shikulwibo+ ilyo abwela ku bwinga,+ pa kuti ilyo afika no kukonkonsha,+ kuti bamwiswila apo pene.37 Balishuka balya abasha abo shikulwibo pa kwisa asanga balelola!+ Ndemweba icine cine, nati, Akaipekanya*+ no kuleka bekale pe tebulo no kubapekanishisha ifya kulya.+38 Kabili nga aisa mu bulinde* bwa bubili, nangu mu bwa butatu, no kubasanga balelola, balipaalwa balya basha!+39 Lelo ishibeni ukuti umwine wa ng’anda eshiba inshita umupuupu aleisa, nga ali uwalola kabili nga talekele ing’anda yakwe ukwingililwa.+40 Na imwe mube abaiteyanya, pantu pa nshita mushile-enekela, e po Umwana wa muntu akeshila.”+41 E lyo Petro atile: “Mwe Shikulu, bushe ni kuli ifwe mulelanda ici cilangililo nelyo ni kuli bonse?”42 Na o Shikulu atile: “Nga kanshi nani kangalila wa cishinka,+ uwashilimuka,+ uo shikulu wakwe akalaashika pa babomfi bakwe ukuti alebapeela ifya kulya pa nshita yalinga?+43 Alipaalwa ulya musha, nga shikulu wakwe pa kwisa amusanga alecita ifyo!+44 Ndemweba icine cine nati, akamulaashika pa fyuma fyakwe fyonse.+45 Lelo umusha ulya nga mu mutima wakwe atila, ‘Shikulu akokola ukwisa,’+ kabili alapuma ababomfi abaume na babomfi abanakashi, alalya no kunwa no kukolwa,+46 shikulu wa musha ulya akesa pa bushiku ubo ashilemwenekela ne nshita iyo ashishibe,+ kabili akamukanda icabipisha no kumubika pamo na bashaba na cishinka.+47 Kabili umusha ulya uwaishibe bwino ico shikulu wakwe alefwaya lelo uushaipekenye nelyo ukucita ukulingana ne co alefwaya, akalopaulwa ifikoti ifingi.+48 Lelo uushaishibe bwino,+ kabili uwacitile ifintu ifyo balingile ukumuminapo ifikoti, bakamuma fye ifikoti ifinono.+ E ico umuntu uo bapeele ifingi, bakafwaya ifingi+ kuli ena no muntu uo abantu balaashike pa fingi, bakafwaya ifingi nga nshi kuli ena.+49 “Naishile ku kusonteka umulilo+ pano isonde, cinshi cimbi ningafwaya nga walisontekwa kale?50 Cine cine, kuli ulubatisho ulo mfwile ukubatishiwa, kabili ninsakamikwa ndefwaisha ukuti lupite bwangu!+51 Bushe mutila naishile ku kuleta umutende pano isonde? Ndemweba nati, Nshaishile ku kuleta umutende iyo, kano ukupaatukanya.+52 Pantu ukufuma pali nomba kukaba basano abakapaatukana mu ng’anda imo, batatu bakapusana na babili, na babili bakapusana na batatu.+53 Wishi akapusana no mwana umwaume, kabili umwana umwaume akapusana na wishi, nyina akapusana no mwana umwanakashi, no mwana umwanakashi akapusana na nyina, nyinafyala akapusana na nafyala, na nafyala akapusana na nyinafyala.”+54 E lyo aebele na mabumba ati: “llyo mwamona ikumbi lileima ku masamba, apo pene mutila, ‘Imfula yalaisa,’ kabili e fyo ciba.+55 Kabili ilyo mwamona umwela wa ku kapinda ka ku kulyo ulepuupa, Mutila, ‘Kwalakaba,’ kabili e fyo ciba.56 Mwe ba bumbimunda mwe, mwalishiba ukubebeta imimonekele ye sonde no muulu ku kwishiba ifyo imiceele yalaba, lelo cinshi mushaishibila ifya kubebeta inshita ino?+57 Cinshi ico mushipingwila mwe bene icalungama?+58 Pantu ilyo uleya ku ntungulushi pamo no ulekupeela umulandu, umfwana nankwe ilyo mucili mu nshila, pa kuti mupwishe umulandu nankwe, epali akutwala kuli kapingula, na kapingula akutwala kuli kapaso, na kapaso akupoosa mu cifungo.+59 Ndekweba nati, Tawakafumemo nakalya mpaka ukalipile na kandalama akanono akalekeleshako.”+
Amafutunoti
^ Iyi ni ncende iyali ku nse ya Yerusalemu uko baleocela ifisoso. Moneni icipande calenga 2 ica Ifyalundwako.
bem_Latn bem_Latn cjk_Latn bem_Latn bem_Latn bem_Latn